VIZAT

 SECRETAR GENERAL

 Sanda Muntean

**PROIECT DE HOTĂRÂRE**

**privind actualizarea „Regulamentului privind procedura de înregistrare, evidență și radiere a vehiculelor pentru care există obligativitatea înregistrării, de pe raza administrativ-teritorială a municipiului Mediaș și sat aparținător Ighișu Nou”**

Consiliul Local al Municipiului Mediaş, întrunit în şedinţa ordinară,

Având în vedere:

- Referatul de aprobare nr. \_\_\_\_\_\_\_/2025 al proiectului de hotărâre prin care se propune actualizarea „Regulamentului privind procedura de înregistrare, evidență și radiere a vehiculelor pentru care există obligativitatea înregistrării, de pe raza administrativ-teritorială a municipiului Mediaș și sat aparținător Ighișu Nou”,

- Raportul de specialitate nr. 2.115 din 10.02.2025, întocmit de Direcţia Tehnică din cadrul Aparatului de Specialitate al Primarului Municipiului Mediaş;

- avizul comisiei de specialitate nr. 3 la proiectul de hotărâre înscris la punctul nr.\_\_\_\_\_\_ de pe Ordinea de zi, înregistrat sub nr. \_\_\_\_\_\_\_\_/\_\_\_\_\_\_\_\_2025;

- HCL nr. 276/2022 privind aprobarea „Regulamentului privind procedura de înregistrare, evidenţă şi radiere a vehiculelor pentru care există obligativitatea înregistrării, de pe raza administrativ - teritorială a Municipiului Mediaş şi Sat aparţinător Ighişu Nou”

În conformitate cu prevederile art. 11 alin. (11), (12) și (17), art. 12 alin. (1) și (2), art. 14, art. 15 alin. (3) și art. (17) din OUG 195/2002, republicată, privind circulația vehiculelor pe drumurile publice, cu modificările şi completările, Capitolului II Procedura înregistrării vehiculelor din Ordinul nr. 181/2024, privind procedura înmatriculării, înregistrării, radierii și eliberării autorizației de circulație provizorie sau pentru probe a vehiculelor,

În temeiul prevederilor Legii nr. 24/2000 privind normele de tehnică legislativă pentru elaborarea actelor normative, republicată şi actualizată, art. 129 alin. (2) lit. „d” alin. (7) lit. „n”, art. 136, art. 196 alin. (1) lit. „a” şi art. 200 din O.U.G.nr. 57/2019 privind Codul administrativ, cu modificările şi completările ulterioare.

**HOTĂRĂŞTE**

**Art. 1.** Se aprobă actualizarea „ Regulamentului privind procedura de înregistrare, evidență și radiere a vehiculelor pentru care există obligativitatea înregistrării, de pe raza administrativ-teritorială a municipiului Mediaș și sat aparținător Ighișu Nou, conform anexei care face parte integrantă din prezenta hotărâre.

**Art. 2.** De la data intrării în vigoare a prezentei hotărâri orice dispoziții contrare își încetează aplicabilitatea.

**Art. 3.** Primarul Municipiului Mediaş prin Direcţia Tehnică - Compartiment Transport - Energetic din subordinea sa, va asigura ducerea la îndeplinire a prevederilor prezentei hotărâri cu respectarea prevederilor din actele normative în materie.

**Art. 4.** Secretarul general al Municipiului Mediaş are responsabilitatea comunicării prezentei hotărâri Primarului Municipiului Mediaş, Instituţiei Prefectului Judeţului Sibiu, Direcţiei Economice, Direcţiei Tehnice, Compartiment Transport - Energetic şi se aduce la cunoştinţă publică prin publicarea acesteia pe pagina de internet[*www.primariamedias.ro*](http://www.primariamedias.ro/)*.*

**Iniţiator: Primarul mun. Mediaş - Gheorghe Roman**

Nr. \_\_\_\_\_\_/2025

SM/CT Cod: FP-06-01 ver.1